En hyggelig ridetur blev på sekunder til et mareridt for en ung pige, da hun i formiddags var på ridebanen med sin far. Pludselig opdager pigen, at hendes far er faldet af hesten, og at han ligger bevidstløs på jorden. Pigen måtte løbe efter hjælp og klokken 10.56 ringede hun til alarmcentralen og tilkaldte hjælp. En ambulance og akutlæge ankom kort efter til stedet, hvor manden lå livløs på jorden. Redningsfolkene begyndte genoplivning på stedet og tog ham med til Aalborg Universitetshospital, men lægerne kunne ikke redde hans liv. Lægerne kan ikke på nuværende tidspunkt fortælle, om manden fik et ildebefindende eller lignende, eller om han slog sig i faldet. Det skal et ligsyn i morgen kaste mere lys over. Familien er underrettet.

Opsummering:
En ridetur fik her til morgen fatale følger for en 45-årig mand, der var ude at ride sammen med sin datter i Øster Uttrup.